Държавен вестник, бр. 107, 2002 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  107
2. за болнична помощ—име, вид на болни-
цата, адрес, управителни органи, телефони,
отделения, акредитационна оценка, извършва-
ни медицински дейности по НРД;
3. за аптеки—име, адрес, управител, телефо-
ни, работно време, отпускани групи лекарства,
съгласно индивидуалния договор с НЗОК.
(3) Информацията по ал. 2 е публична и се
поддържа, разпространява и предоставя по ред,
определен в правилника за устройството и дей-
ността на НЗОК.”
§ 31. В чл. 66 се правят следните изменения
и допълнения:
1. Досегашният текст става ал. 1.
2. Създава се ал. 2:
“(2) Националната здравноосигурителна
каса предоставя на изпълнителите на медицин-
ска помощ необходимия софтуер за осъществя-
ване на тяхната дейност, касаеща обмена на
данни и документация, изисквана от НРД.”
3. Създава се ал. 3:
“(3) Данните и документацията по ал. 2 мо-
гат да се предоставят от изпълнителите на РЗОК
и само на електронен или магнитен носител в
съгласуван с НЗОК формат.”
§ 32. В чл. 68 се правят следните изменения
и допълнения:
1. В ал. 2, т. 3 думите “професионален и фи-
нансов контрол” се заменят с “контрол по из-
пълнението на договорите”.
2. Създава се нова ал. 3:
“(3) Националната здравноосигурителна каса
не може да изисква в първичните медицински
документи, достъп до които имат осигурени и
трети лица, други данни за лекарите и стомато-
лозите освен име, специалност, адрес, телефон
на практиката, личен професионален код и ре-
гистрационен номер на лечебното заведение.”
3. Досегашните ал. 3 и 4 стават съответно
ал. 4 и 5.
4. Създават се ал. 6 и 7:
“(6) Органите на управление и служителите
на НЗОК и РЗОК нямат право да дават професи-
онална оценка и да коментират дейността на
изпълнителите на медицинска помощ, както и
пряко или косвено да отправят препоръки и на-
сочват пациенти към определени изпълнители.
(7) Националната здравноосигурителна
каса и РЗОК са длъжни да предоставят иска-
ната от Министерството на здравеопазването
информация.”
§ 33. В чл. 70 се правят следните изменения
и допълнения:
1. Досегашният текст става ал. 1.
2. Създава се ал. 2:
“(2) Цялостният финансов контрол на НЗОК
се осъществява по реда на Закона за държавния
вътрешен финансов контрол.”
§ 34. В чл. 72, ал. 1 думите “по здравното” се
заменят с “по задължителното здравно”.
§ 35. В чл. 73 се правят следните изменения
и допълнения:
1. В ал. 1:
а) в т. 2 накрая  се поставя запетая и се доба-
вя “регламентирани в НРД”;
б) точка 3 се изменя така:
“3. да извършват контрол по законосъобраз-
ността на финансовата дейност на изпълните-
лите на медицинска и стоматологична помощ
по договорите им с РЗОК;”;
в) в т. 4 накрая се поставя запетая и се доба-
вя “свързани с финансови нарушения”.
2. Създава се ал. 4:
“(4) По отношение регламентацията на дей-
ностите на финансовите контрольори, конста-
тирането на нарушения, оспорването на кон-
статациите, арбитражните комисии и налага-
нето на санкции се прилагат аналогично проце-
дурите по чл. 74, ал. 2, 3 и 4, чл. 75 и 76, по които
работят лекарите-контрольори.”
§ 36. В глава трета наименованието на pаз-
дел I се изменя така:
“Общи положения”.
§ 37. Член 81 се изменя така:
“Чл. 81. Тази глава урежда отношенията,
свързани със:
1. доброволното здравно осигуряване;
2. правното положение на здравноосигури-
телните дружества;
3. държавния надзор върху дейността по
доброволно здравно осигуряване;
4. гарантиране интересите на осигурените
лица.”
§ 38. Член 82 се изменя така:
“Чл. 82. (1) Доброволното здравно осигуря-
ване е дейност по поемане на рискове, свързани
с финансовото обезпечаване на определени
здравни услуги и стоки, осъществявана от ли-
цензирани по този закон здравноосигурителни
дружества срещу заплащане на здравноосигу-
рителни премии, въз основа на здравноосигу-
рителни договори.
(2) Чрез доброволното здравно осигуряване
се обезпечава предоставянето на здравни услу-
ги и стоки извън обхвата на задължителното
здравно осигуряване. Чрез доброволното здрав-
но осигуряване може да се обезпечават и здрав-
ни услуги и стоки, които са в обхвата на задъл-
жителното здравно осигуряване.
(3) Доброволното здравно осигуряване се
осъществява при спазване на принципа на доб-
роволност на осигуряването.
(4) Не се смята за доброволно здравно оси-
гуряване:
1. дейността на застрахователите по покри-
ване на рискове, свързани с живота, здравето
или телесната цялост на застрахованите лица
по застраховките по приложение № 1 към чл. 6,
ал. 2 от Закона за застраховането, с изключе-
ние на покриването като основни на рисковете
по раздел I, буква “А”, т. 4 “Постоянна здравна
застраховка” и по раздел II, буква “А”, т. 2  зас-
траховка “Заболяване” на същото приложение;
2. дейността на изпълнители на извънбол-
нична медицинска помощ по договори с физи-
чески и юридически лица за извършване на
медицински услуги, когато те са с определен
вид, обем и цени.”